ทองคำสูงขึ้นอีกแล้ว  อยากลงทุนทำอย่างไรดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....นพ.กฤชรัตน์ หิรัณยศิริ
 
สาม 9 สู่ความสำเร็จในการลงทุนทองคำตอนที่ 2 ในส่วนสุดท้ายเราได้บรรยายถึงการที่จะประสบความสำเร็จในการลงทุนทองคำมากว่า 10 อาทิตย์แล้ว และในอาทิตย์นี้จะพูดถึงวินัยข้อที่ 9 ซึ่งมีส่วนสำคัญที่จะทำให้นักลงทุนประสบความสำเร็จในการลงทุนในทองคำข้อที่ 9 บอกว่า “จงวิเคราะห์แนวโน้มให้ถูกต้อง” และจะต้องมีการติดตามดูและวิเคราะห์ตลอดเวลาที่เราจะลงทุนหรือลงทุนไปแล้วก็ตาม เรียกว่า “แนวโน้ม” เป็นสิ่งที่นักลงทุนโดยทั่วไปจำเป็นที่จะต้องเข้าใจและต้องรู้ ถ้าไม่รู้ว่าแนวโน้มเป็นอย่างไร ต้องบอกว่าไม่ควรที่จะเข้ามาลงทุนในทองคำเป็นอย่างยิ่ง คำว่าแนวโน้มจึงเป็นสิ่งที่สำคัญที่นักลงทุนทั่วโลกก่อนที่จะทำการลงทุนจะต้องเข้าใจ จึงมีภาษาอังกฤษที่เขียนไว้ว่า The trend is your friend หมายความว่า ถ้าท่านลงทุนได้ถูกต้อง ท่านจะต้องเข้าใจว่าแนวโน้มของตลาดทองคำจะต้องเดินไปพร้อมกับท่าน อย่าได้ฝืนตลาด แล้วท่านก็จะประสบความสำเร็จในการลงทุน
วิเคราะห์แนวโน้มราคาทองคำสัปดาห์นี้
จะเห็นได้ว่าราคาทองคำดีดตัวสูงขึ้นอย่างรวดเร็วและรุนแรงในวันพฤหัสบดีและวันศุกร์ หลังจากที่มีการทรงตัวและเคลื่อนไหวแบบไร้ทิศทางมาเป็นเวลากว่า 10 วัน ราคาเคลื่อนไหวอยู่ในช่วง 1,2201,230 เหรียญสหรัฐ มากกว่า 7 วันทำการ และในสัปดาห์ที่ผ่านมา 3 วันแรกเคลื่อนไหวบวกลบในระดับ 1,230 เหรียญสหรัฐ จนมา Break Out ในคืนวันพฤหัสบดี ทะลุระดับ 1,238 เหรียญสหรัฐขึ้นมา ซึ่งเป็นสัญญาณซื้ออย่างรุนแรง และดีดทะลุระดับ Dubble Top ในเชิงเทคนิคที่ระดับ 1,252 เหรียญสหรัฐ จึงทำให้ราคาทองคำดีดขึ้นทำ New High ในรอบทศวรรษอีกครั้งหนึ่งที่ระดับ 1,262 เหรียญสหรัฐ
ราคาทองคำตอนนี้เข้าสู่ภาวะกระทิงอย่างชัดเจน โดยยืนอยู่เหนือเส้นค่าเฉลี่ยทุกเส้น สำหรับออสซิเลเตอร์ต่างๆ เริ่มตัดขึ้นเป็นสัญญาณบวก รวมทั้ง MACD นั่นหมายความว่าราคาทองคำน่าจะเคลื่อนตัวไปในทิศทางขาขึ้นอย่างน้อยที่สุดเป็นเวลา 57 วัน ดังนั้นการลงทุนก็จะต้องอย่าฝืนกับแนวโน้ม โดยการลงทุนจะต้องขับเคลื่อนไปตามทิศทางขาขึ้น ซึ่งตอนเป็นทิศทางขาขึ้นอย่างชัดเจนและต่อเนื่อง นักลงทุนที่อยู่ในสถานะ Short Position จะต้องพิจารณาศึกษาตรวจสอบสภาพ Port ของตัวเองอีกครั้งหนึ่งว่าเรารับความเสี่ยงได้ขนาดไหน หรือเรายังคิดว่าเราถูกต้องมากขนาดไหน สำหรับราคามีโอกาสที่จะเคลื่อนไปสู่ระดับ 1,300 เหรียญสหรัฐ ภายในเดือนหน้า หรือพูดง่ายๆ ว่ามีโอกาสจะขึ้นไปใกล้เคียงกับระดับ 2 หมื่นบาทต่อบาททองคำ ได้ในเร็วๆ นี้ อย่างไรก็ตาม ขอให้นักลงทุนใช้วิจารณญาณในการลงทุนและศึกษาให้ดีก่อนลงทุนตามความเสี่ยงที่ท่านสามารถรับได้ ขอให้โชคดีในการลงทุนอย่างมีวินัย และวินัยในการลงทุนจึงจะช่วยให้นักลงทุนไม่สูญเสียมาก และสามารถทำกำไรได้ต่อเนื่อง
MTS GOLD FUTURES ผู้เชี่ยวชาญในการลงทุนทองคำของไทย ได้เปิดบริการแล้วในศูนย์ Central Word สนใจติดต่อ Call Center 022225959 เราพร้อมให้คำแนะนำสำหรับนักลงทุนที่ลงทุนผิดพลาด สวัสดีครับ